num_pages: 437
description: Sejarah adalah dunia yang gelap. Kita tidak tahu apa-apa mengenainya kecuali diberitahu. Sebarang maklumat sejarah, menuntut kita mencari dan berinteraksi dengannya. Sesungguhnya sejarah adalah sains forensik masa, membedah kegelapan pemberitahuan, untuk mencari ilmu pengetahuan, melalui sebuah pengembaraan ilmu yang penuh ujian, juga teladan.Makna Diri: Kembara Menjejak Imam Birgivi adalah sebuah naskhah travelog yang merakam pengalaman Hasrizal Abdul Jamil mengembara untuk mencari dan menganalisa bahan rujukan bagi mengkaji pemikiran dan perjuangan seorang tokoh penting Dawlah Uthmaniyyah Abad ke-16, Muhammad bin Pir Ali al-Birkawi, atau lebih dikenali sebagai Imam Birgivi . Pengembaraan ini bukan sekadar pengembaraan akademik bagi menyempurnakan pengajian beliau dalam Sarjana Pengajian Islam (Pengajian Arab dan Tamadun Islam) di UKM, tetapi ia juga adalah pengembaraan ukhuwwah, tarbiyyah, mehnah, keringat dan air mata, pada memartabatkan disiplin sejarah, saat ia dipinggirkan oleh massa.Perjalanan merentas gunung melintas benua, terhimpun padanya keseriusan amanah ilmu, namun terselit juga kelucuan persahabatan melangkau batas bangsa dan bahasa, Hasrizal Abdul Jamil mempersembahkan naskhah ini sebagai sumbangan beliau pada mempromosi bidang sejarah, kajian tokoh dan ilmu pengetahuan itu sendiri, sebagai dasar tempat berdirinya ummah zaman berzaman.Pengembaraan ini bukan sekadar menemukan Hasrizal Abdul Jamil dengan Imam Birgivi yang dikaji, tetapi membantunya menalar usia di persimpangan 40'an, pada menemukan beliau dengan dirinya yang dicari, selama ini.
language: Malay
title: Menalar Makna Diri: Kembara Menjejak Imam Birgivi
publisher: Karya Bestari